Lidia Pettai
Lidia Pettai (nimi ka Lydia; 2. detsember 1922 Nõmme, Harjumaa – 22. veebruar 1995 Tallinn) oli eesti maastikuarhitekt. Ta õppis aastatel 1930–1936 Nõmme algkoolis, 1936–1941 Nõmme Gümnaasiumis, 1941–1942 Kehtna Kõrgemas Kodumajanduskoolis, 1942–1944 Kehtna Aiandusinstituudis ning aastatel 1944–1950 Tallinna Riikliku Tarbekunsti Instituudis, kus lõpetas aia- ja pargikujunduse eriala. Töötas Tallinnas 1950–1960 "Eesti Projekti" arhitektina, 1960–1962 "Eesti Tööstusprojekti" grupijuhina, 1962–1965 Tallinna peakunstnikuna, 1965–1975 "Eesti Metsaprojekti" maastikuarhitektina ning 1975–1978 "Eesti Maaehitusprojekti" peaspetsialistina ja ERKI õppejõuna.